
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Vranov nad Topľou 6P/52/2025 8825200862 24. 06. 2025 JUDr. Iveta Mihóková ECLI:SK:OSVT:2025:8825200862.3
ROZSUDOK V MENE SLOVENSKEJ REPUBLIKY Okresný súd Vranov nad Topľou sudkyňou JUDr. Ivetou Mihókovou v právnej veci starostlivosti súdu o maloletých, maloletá A. B., nar. XX.XX.XXXX, bytom pri matke, zastúpená kolíznym opatrovníkom: Úrad práce, sociálnych vecí a rodiny Vranov nad Topľou, odbor sociálnych vecí, oddelenie sociálnoprávnej ochrany detí a sociálnej kurately, Námestie slobody 5, Vranov nad Topľou, na návrh matky: A. C., nar. XX.XX.XXXX, bytom D. XXX/X, C. E. F., zastúpenej: JUDr. Ladislav Bujňák, advokát, Sládkovičova 8, Prešov, za účasti otca: G. B., nar. XX.XX.XXXX, bytom A. XXX, o úpravu rodičovských práv a povinností k maloletému dieťaťu, t a k t o rozhodol: I. Súd s c h v a ľ u j e dohodu rodičov uzavretú v tomto znení: II. Mal. dieťa A. B., nar. XX.XX.XXXX s a z v e r u j e do osobnej starostlivosti matky. III. Obaja rodičia s ú o p r á v n e n í a p o v i n n í maloleté dieťa zastupovať a spravovať jeho majetok. IV. Otec s a z a v ä z u j e platením výživného na mal. A. B., nar. XX.XX.XXXX v sume 200,- eur mesačne, vždy do 25. dňa toho ktorého mesiaca vopred matke, začínajúc dňom 01.06.2025. V. Súd styk otca s maloletou A. B., nar. XX.XX.XXXX
neupravuje.
VI. Žiaden z účastníkov n e m á nárok na náhradu trov konania. odôvodnenie: 1. Matka sa návrhom doručeným tunajšiemu súdu domáhala vydania rozhodnutia, ktorým by súd upravil rodičovské práva a povinností k mal. A. B., nar. XX.XX.XXXX. Žiadala zveriť mal. dieťa do svojej osobnej starostlivosti a otca zaviazať platením výživného vo výške 200,- eur mesačne, vždy do 15. dňa v mesiaci vopred k jej rukám. Zároveň navrhla, aby súd upravil styk otca s mal. A. tak, že otec je oprávnený stretávať sa s mal. dcérou každý párny týždeň v sobotu od 13.00 hod. do 15.00 hod. v mieste jej bydliska a za jej prítomnosti. 2. V rámci riešenia veci na súde multidisciplinárnym prístupom rodičia dňa 24.06.2025 uzavreli rodičovskú dohodu tak, ako je uvedená v písomnom vyhotovení rozsudku. 3. Kolízny opatrovník odporúčal rodičovskú dohodu schváliť. 4. V zmysle ust. § 221 písm. a) zákona č. 160/2015 Z.z. Civilného sporového poriadku písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomností všetkých strán, alebo ich zástupcov, ktorí sa vzdajú odvolania.
5. Berúc do úvahy výsledky vykonaného dokazovania, dospel súd k záveru, že uzavretá dohoda nie je v rozpore so záujmom maloletého dieťaťa, a preto ju súd v celom rozsahu schválil. 6. V danom prípade sa obaja rodičia a kolízny opatrovník zúčastnili pojednávania vo veci a po vyhlásení rozsudku sa vzdali práva odvolania proti všetkým jeho výrokom. Berúc do úvahy uvedené skutočnosti, písomné vyhotovenie rozsudku neobsahuje odôvodnenie. Poučenie: Proti tomuto rozsudku odvolanie nie je prípustné, pretože účastníci konania sa po jeho vyhlásení vzdali práva podať odvolanie a rozsudok nadobudne právoplatnosť dňom jeho doručenia. Ak nebude vyživovacia povinnosť uložená týmto rozsudkom splnená dobrovoľne, možno sa jej splnenia domáhať návrhom na vykonanie exekúcie podľa osobitného zákona. Ak povinný dobrovoľne nesplní, čo mu ukladá vykonateľný exekučný titul, môže oprávnený podať návrh na nariadenie výkonu rozhodnutia (§ 376 ods. 1 Civilného mimosporového poriadku). Podľa § 44 Civilného mimosporového poriadku rozsudky o výživnom sú vykonateľné doručením.

